Diari Oficial de la Generalitat Valenciana


Sumari del DOGV 1941, del 12-01-1993 (1993/826852)

ORDRE de 25 de novembre de 1992, del Conseller d'Indústria, Comerç i Turisme, sobre convocatòria de beques d'investigació del sector comercial.
-----------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/11/25/(5)/dof/vci/html**

### Dades del document

Número de DOGV
:   1941

Data del DOGV
:   12-01-1993

Secció del DOGV
:   DISPOSICIONS GENERALS

Número del document
:   1993/826852


Data del document
:   25-11-1992

Organisme emissor
:   Conselleria d'Indústria, Comerç i Turisme

Tipus de document
:   Ordre

Ordre de 25 de novembre de 1992, del Conseller d'Indústria, Comerç i Turisme, sobre convocatòria de beques d'investigació del sector comercial.  
Dins el marc del conveni de col·laboració signat entre la Conselleria d?Indústria, Comerç i Turisme i la Universitat de València, i per tal de promoure la investigació de temes del sector comercial, es fa pública la següent convocatòria de beques:  
14 Nombre de beques i dotacions  
Les beques es convoquen en nombre de quatre i estan dotades amb 400.000 pessetes brutes cadascuna. La liquidació es realitzarà en dues parts, per trimestres i d'acord amb les parts del treball realitzat i lliurat.  
II. Durada de les beques  
El període d'aprofitament de les beques serà de sis mesos. La incorporació de becaris a les activitats que els corresponga serà immediata.  
III. Termini de sol·licitud  
El termini de presentació de sol·licituds serà de 15 dies hàbils, a partir de l?endemà de la publicació d'aquesta convocatòria en el Diari Oficial de la Generalitat Valenciana.  
IV Requisits dels sol·licitants  
1. Per optar a aquestes beques caldrà estar cursant estudis de llicenciatura 0 similar en els seus dos últims cursos, o haver finalitzat aquests en els dos anys anteriors.  
2. Seran considerats mèrits preferents:  
a) La llicenciatura en Dret o Ciències Econòmiques i Empresarials o estar en els dos últims cursos d'aquestes.  
b) Coneixements del sector de la distribució comercial.  
c) Coneixements d'idiomes.  
V Formalització de sol·licituds  
Els candidats hauran de trametre les seues sol·licituds a la Direcció General de Comerç (av. Navarro Reverter núm. 2, 1r, 46316 València).  
A les sol·licituds hauran d'adjuntar la següent documentació:  
a) Currículum, del qual formaran part les seues dades personals, la data de naixement, el domicili, el telèfon i una fotografia format carnet.  
b) Expedient acadèmic.  
c) Qualsevol altre document que acredite la possessió d'altres títols o mèrits docents, d'investigació, professionals o de coneixement d'idiomes, que desitgen al·legar.  
d) Memòria o projecte, amb un màxim de 5 folis mecanografiats, sobre el tema elegit d'entre els següents:  
- El pla de marqueting en el comerç petit i mitjà. Disseny i desenvolupament d'un model tècnic.  
- La gestió de centres comercials, fórmules i resultats.  
- Vendes especials: per correu, catàleg, a domicili, etc.  
- Les estadístiques en el comerç. Sistematització de les fonts documentals.  
- La política d'implantació de les grans superfícies minoristes. Paràmetres de població, urbanístics i comercials.  
- Noves tècniques d'optimització en la gestió d'estocs aplicades al petit comerç.  
- Anàlisi comparativa dels sistemes de promoció de l?empresa amb especial referència a les fires comercials.  
- Anàlisi del pla de promoció comercial i implantació en l?exterior d'una empresa representativa d'algun dels principals sectors de l?economia valenciana.  
- Qualsevol altre relacionat amb el sector comercial.  
VI. Procés de selecció  
En el termini màxim d'un mes des de la data d'acabament de presentació de sol·licituds, es procedirà a l'adjudicació de les beques per la Directora General de Comerç, a proposta d'una comissió avaluadora de la qual formaran part:  
- El Cap de l?Area de Comerç, com a president.  
- La Cap del Programa de Formació.  
- El Director de l?Institut de Gestió Empresarial.  
La comissió avaluadora podrà convocar a tots aquells candidats que considere convenient, per a comprovar, mitjançant entrevista, aquells extrems dels mèrits adduïts que estime d'interés.  
La comissió avaluadora podrà declarar deserta, totalment o parcial, l'adjudicación de les beques convocades.  
L'adjudicació de les beques es notificarà a les persones interessades, així mateix es publicarà en el Diari Oficial de la Generalitat Valenciana.  
VII. Obligacions dels becaris  
a) Una vegada adjudicades les beques, els beneficiaris d'aquestes hauran de presentar una memòria ampliada amb el vist-i-plau del director tècnic de la investigació, que haurà de ser un professor universitari.  
b) S'establirà una reunió prèvia entre els beneficiaris de les beques, directors tècnics i personal de la Direcció General de Comerç, que es prolongaran periòdicament durant el temps d'aprofitament de la beca, per tal de garantir un adequat aprofitament d'aquesta.  
c) En el termini de sis mesos haurà d'haver-se realitzat el treball sobre el projecte presentat, amb un primer lliurament que informe del desenvolupament de la investigació amb el vist-i-plau del director tècnic, als tres primers mesos des de la realització de la primera reunió de les manifestades en l'apartat b) anterior.  
d) La Conselleria d?Indústria, Comerç i Turisme, que es reserva el dret de la publicació dels treballs, podrà deixar sense efecte les beques en el cas que es produís incompliment de les obligacions per part dels becaris.  
Quedarà sense efecte la concessió de la beca, després de l'audiència a la persona interessada, quan no es realitze l'activitat que va motivar la concessió, quan deixen de reunir-se els requisits que es van exigir o quan s'incomplesquen, sense causa que ho justifique, les condicions establertes en la corresponent convocatòria.  
VIII. Consignació pressupostària  
La adjudicació de les beques estarà condicionada a l'aprovació del pressupost corresponent a l?exercici 1993 i als crèdits que es destinen per a tal fi.  
IX. Normativa aplicable  
En tot el que no preveu aquesta ordre serà d'aplicació el que disposa el Decret 108/1992, de 6 de juliol, del Govern Valencià, pel qual es regula la concessió de beques.  
València, 25 de novembre de 1992.  
El Conseller d'Indústria, Comerç i Turisme,   
ANDRES GARCIA RECHE


Còpia Permalink ELI